ร้านนี้เปิดมาตั้งนาน แล้วยังไม่เคยได้มากินซะที ชาวบ้านเค้ากินกันไปถึงไหนๆ แล้วเราเพิ่งจะได้มากิน

ยังไม่กินของ Royce นะ เลยไม่สามารถเทียบรสชาติของมันได้ แต่เท่าที่กินของ Melt Me ไป นี่ก็อร่อยแล้วล่ะ แถมยังชนะเลิศเรื่องของความหลากหลายด้วย เพราะมีช็อกโกแลตแบบต่างๆ ให้เลือกเยอะดี มันมีหลายแบบมาก ทั้งแบบเบสิคๆ อย่าง Hokkaido Dark และ Hokkaido Matcha แล้วก็พวกช็อกโกแลตสอดไส้ที่เราจำได้ไม่ค่อยหมดหรอกว่ามันมีไส้อะไรบ้าง จำได้หลักๆ ก็มีไส้แชมเปญ

Hokkaido Dark ช็อกโกแลตสดๆ ที่เค้าบอกว่าเป็นช็อกโกแลตแท้ถึง 70 % เลยอ่ะ มันเลยทำให้เนื้อนุ่ม แล้วก็ละลายในปากมากๆ ชอบไอ้ผงโกโก้ที่เค้าเอามาโรยด้านบนอ่ะ มันให้ผิวสัมผัส

Hokkaido Matcha หอมชาเขียวดีนะ หวานนิดๆ และมีรสชาเขียวอยู่ด้วย แต่เราชอบแบบดาร์คมากกว่า
เคยอ่านเจอวิธีทำช็อกโกแลตสดแบบนี้ เค้าบอกว่ามันจะละลายได้ง่ายหน่อย เพราะว่าใส่ครีม เห็นสูตรนั้นแล้วดูวิธีไม่ยุ่งยากจนอยากจะลองทำกินเองดูบ้างอ่ะ

และตามปกติเราเป็นคนที่ชอบช็อกโกแลต ทรัฟเฟิลมากๆ เลย เราว่ามันอร่อยดี มีหลายๆ อย่างผสมรวมกันอยู่ในช็อกโกแลตคำเดียว เพราะบางชิ้นข้างนอกเป็นผงๆ ข้างในนุ่ม แล้วด้านในใส่ไส้อะไรไว้อีก กินแล้วรู้สึกว่ามันสนุกดีอ่ะนะ
(แต่ขอบอกว่าไอ้ที่อยู่ในจานนี่ จำไม่ค่อยได้แล้วว่ามันมีอะไรบ้าง แต่รู้ว่าประทับใจอันที่เป็นทรัฟเฟิลก้อนกลมๆ ในกระดาษนั่นที่สุด สมใจ และหายอยาก !!!)

สรุปว่ามันช่างถูกใจคนชอบกินช็อกโกแลตอย่างเราซะจริง
